କାର୍ତ୍ତିକ ଓଡ଼ିଶା ଟପ୍ପର
ସୋନପୁର,୩୦।୫(ନି.ପ୍ର.): ୟୁପିଏସ୍ସି ପକ୍ଷରୁ ସୋମବାର ସିଭିଲ ସର୍ଭିସ ପରୀକ୍ଷା ଫଳ ପ୍ରକାଶ ପାଇଛି। ସର୍ବ ଭାରତୀୟ ସ୍ତରରେ ଶ୍ରୁତି ଶର୍ମା ଟପ୍ପର ହୋଇଥିବା ବେଳେ ଓଡ଼ିଶାର ଟପ୍ପର ହୋଇଛନ୍ତି କାର୍ତ୍ତିକ ପାଣିଗ୍ରାହୀ। ତାଙ୍କ ଘର ସୋନପୁର ସହରର ଗଡ଼ଭିତରରେ। ଜିଲାରେ କାର୍ତ୍ତିକ ହୋଇଛନ୍ତି ଆଇଏଏସ୍ ପାଇବାରେ ପ୍ରଥମ ବ୍ୟକ୍ତି। ଏହି ସଫଳତା ପାଇଁ ସେ ପରିବାର ଲୋକଙ୍କୁ ଶ୍ରେୟ ଦେଇଛନ୍ତି। ସେ ଦିଲ୍ଲୀ ବିଶ୍ୱବିଦ୍ୟାଳୟରେ ଇତିହାସର ଏମ୍ଫିଲ୍ କରୁଛନ୍ତି। ତୃତୀୟ ଚେଷ୍ଟାରେ କାର୍ତ୍ତିକ ଏହି ସଫଳତା ପାଇଛନ୍ତି।